
R E F E R A T   D E   A P R O B A R E
privind aprobarea  Regulamentului Serviciului de Salubrizare
al Municipiului Brad


	În amplul proces de aducere la nivel competitiv al serviciilor de gospodărie comunală  și în subsidiar al serviciilor de salubrizare a localităților, legiuitorul a înțeles să ofere un cadru legal autorităților administrației publice locale prin adoptarea de acte normative care au ca scop facilitarea organizării și funcționării acestor activități.
Astfel, prin aprobarea Legii nr. 101/2006 a serviciului de salubrizare a localităților s-a urmărit stabilirea cadrului necesar privind organizarea, gestionarea, reglementarea și monitorizarea serviciului public de salubrizare în localități, ținându-se seama de Strategia Națională cu privire la deșeurile solide și de prevederile directivelor Uniunii Europene. 
Actul normativ menționat mai sus, stabilește următoarele:
	“Art. 6 alin. (1) Consiliile locale ale municipiilor, oraşelor şi comunelor sau consiliile locale ale sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având următoarele atribuţii în domeniu:
	h) elaborarea şi aprobarea caietelor de sarcini şi a regulamentelor serviciului, pe baza caietului de sarcini-cadru şi a regulamentului-cadru al serviciului de salubrizare, elaborate de Autoritatea Naţională de Reglementare pentru Serviciile Comunitare de Utilităţi Publice, denumită în continuare A.N.R.S.C.;
	i) stabilirea şi aprobarea indicatorilor de performanţă ai serviciului de salubrizare, după dezbaterea publică a acestora;”
	Conform prevederilor art. 12 alin. (3) din același act normativ „(3) Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul de sarcini-cadru, elaborate şi aprobate de A.N.R.S.C., prin ordin al preşedintelui acesteia.”
	Având în vedere modificările legislative intervenite, respectiv intrarea în vigoare a Ordinului Președintelui A.N.R.S.C. nr. 97/2025, prin care a fost aprobat noul Regulament-cadru al serviciului de salubrizare a localităților, autoritățile administrației publice locale au obligația de a actualiza regulamentele proprii privind serviciul de salubrizare, în concordanță cu noile dispoziții legale și cerințe administrative.
	Astfel, a fost elaborat prezentul Regulament al Serviciului de Salubrizare al Municipiului Brad în scopul reglementării unitare a activităților specifice serviciului, al stabilirii drepturilor și obligațiilor operatorului și utilizatorilor, precum și al definirii condițiilor de desfășurare a activităților de salubrizare, în conformitate cu principiile eficienței, continuității, transparenței și protecției mediului.
Aprobarea acestui regulament este necesară și pentru asigurarea unui cadru administrativ și operațional clar, care să permită desfășurarea în condiții optime a serviciului public de salubrizare, monitorizarea indicatorilor de performanță și respectarea obligațiilor legale.
În contextul celor de mai sus am inițiat prezentul proiect de hotărâre prin care am propus aprobarea Regulamentului serviciului de salubrizare al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca, la data intrării în vigoare a prezentei hotărâri, să se abroge prevederile Hotărârii Consiliului Local nr. 127/2019.
[bookmark: REF3]Invoc în susţinerea propunerii mele prevederile art.118 din Anexa la Ordinul Președintelui ANRSC nr. 97/2025 privind aprobarea Regulamentului-cadru al serviciului de salubrizare a localităţilor, cu modificările și completările ulterioare, ale art. 3 alin. (1), art. 8 alin. (1), alin. (2), alin. (3) lit. i) și ale art. 29  din Legea serviciilor comunitare de utilități publice nr. 51/2006, republicată, cu modificările și completările ulterioare, ale art. 6 alin. (1) lit. h), art. 8 și ale art. 12 alin. (3) din Legea serviciului de salubrizare a localităților nr. 101/2006, republicată, cu modificările și completările ulterioare, ale art. 129 alin. (1), alin. (2) lit. d), alin. (7) lit. s) și alin. (14) din O.U.G. nr. 57/2019 privind Codul administrativ, cu modificările și completările ulterioare, ale Legii nr. 554/2004 a contenciosului administrativ, cu modificările și completările ulterioare, precum și ale Legii nr. 52/2003 privind transparența decizională în administrația publică, republicată, cu modificările și completările ulterioare.

